ᱤᱱᱫᱳᱼᱤᱨᱟᱱᱤᱭᱟᱱ ᱯᱟᱹᱨᱥᱤᱠᱚ

ᱤᱱᱫᱤ-ᱤᱨᱟᱱᱤᱭᱟᱱ ᱯᱟᱹᱨᱥᱤᱠᱚ (ᱤᱱᱫᱳ-ᱤᱨᱟᱱᱤ ᱯᱟᱹᱨᱥᱤᱠᱚ) ᱫᱚ ᱢᱤᱫ ᱯᱟᱹᱨᱥᱤ ᱜᱷᱟᱨᱚᱸᱡᱽ ᱠᱟᱱᱟ ᱾ ᱱᱚᱶᱟ ᱫᱚ ᱤᱱᱫᱳᱼᱤᱣᱨᱳᱯᱤᱭᱟᱱ ᱯᱟᱹᱨᱥᱤ ᱜᱷᱟᱨᱚᱸᱡᱽ ᱨᱮᱱᱟᱜ ᱢᱤᱫ ᱪᱟᱸᱜᱟ ᱜᱷᱟᱨᱚᱸᱡᱽ ᱠᱟᱱᱟ ᱾ ᱱᱚᱶᱟ ᱜᱷᱟᱨᱚᱸᱡᱽ ᱨᱮᱱᱟᱜ ᱯᱟᱹᱨᱥᱤ ᱠᱚᱛᱮ ᱡᱮᱜᱮᱛ ᱨᱮᱱ ᱑᱕᱐ ᱠᱳᱴᱤ ᱠᱷᱚᱱ ᱦᱚᱸ ᱡᱟᱹᱥᱛᱤ ᱦᱚᱲ ᱠᱚ ᱨᱚᱲᱼᱟ, ᱡᱟᱦᱟᱸ ᱫᱚ ᱤᱣᱨᱳᱯ (ᱨᱳᱢᱟᱱᱤ ᱯᱟᱹᱨᱥᱤ), ᱛᱩᱨᱠᱤ (ᱠᱩᱨᱫᱤᱥ ᱟᱨ ᱡᱟᱡᱟ-ᱜᱳᱨᱟᱱᱤ) ᱠᱚᱠᱮᱥᱟᱥ (ᱳᱥᱮᱴᱤᱭᱟᱱ) ᱠᱷᱚᱱ ᱮᱦᱚᱵ ᱠᱟᱛᱮᱡᱽ ᱥᱤᱱᱡᱤᱭᱟᱝ (ᱥᱟᱨᱤᱠᱳᱞᱤ) ᱟᱨ ᱟᱥᱟᱢ (ᱟᱥᱟᱢᱤᱥ) ᱥᱮᱫ ᱛᱮ ᱠᱚᱧᱮ ᱥᱮᱫ ᱥᱨᱤᱞᱚᱝᱠᱟ (ᱥᱤᱝᱦᱚᱞᱤ) ᱟᱨ ᱢᱟᱞᱫᱤᱯ (ᱢᱟᱞᱫᱤᱵᱷᱤᱭᱟᱱ) ᱦᱟᱹᱵᱤᱫ ᱯᱟᱥᱱᱟᱣ ᱢᱮᱱᱟᱜᱼᱟ ᱾ ᱚᱱᱟ ᱥᱟᱶ ᱥᱟᱶ ᱳᱥᱤᱭᱟᱱᱤᱭᱟ ᱨᱮᱱᱟᱜ ᱯᱷᱤᱡᱤ ᱦᱤᱱᱫᱤ ᱯᱟᱹᱨᱥᱤ ᱦᱚᱸ ᱾ ᱟᱨᱦᱚᱸ, ᱮᱛᱚᱢᱼᱯᱟᱪᱮ ᱤᱣᱨᱳᱯ (ᱥᱮᱞᱮᱫ ᱫᱤᱥᱟᱹᱢ), ᱮᱛᱚᱢ ᱟᱢᱮᱨᱤᱠᱟ (ᱥᱮᱞᱮᱫ ᱯᱚᱱᱚᱛ ᱟᱨ ᱠᱟᱱᱟᱰᱟ, ᱟᱨ ᱚᱥᱴᱨᱮᱞᱤᱭᱟ ᱨᱮ ᱟᱹᱰᱤᱜᱟᱱ ᱦᱚᱲ ᱤᱱᱫᱤ-ᱤᱨᱟᱱᱤᱭᱟᱱ ᱯᱟᱹᱨᱥᱤ ᱠᱚᱛᱮ ᱠᱚ ᱨᱚᱲᱼᱟ ᱾


ᱱᱚᱶᱟ ᱠᱚ ᱥᱟᱱᱟᱢ ᱯᱟᱹᱨᱥᱤ ᱨᱮᱱᱟᱜ ᱢᱤᱫ ᱢᱟᱬᱮ ᱯᱟᱹᱨᱥᱤ ᱫᱚ ᱯᱨᱳᱴᱳᱼᱤᱱᱫᱳᱼᱤᱨᱟᱱᱤᱭᱟᱱ ᱠᱚ ᱢᱮᱛᱟᱜᱼᱟ, ᱡᱟᱦᱟ ᱫᱚ ᱟᱨᱡᱚ ᱢᱮᱱᱛᱮ ᱦᱚᱸ ᱵᱟᱲᱟᱭᱚᱜᱼᱟ – ᱱᱚᱶᱟ ᱛᱮ ᱟᱢᱫᱟᱡᱽ 3rd millennium BC ᱞᱟᱦᱟ ᱠᱚ ᱨᱚᱲᱼᱮᱫ ᱠᱟᱱ ᱛᱟᱦᱮᱱᱟ ᱾ ᱱᱮᱵᱮᱛᱟᱨ ᱤᱱᱫᱳᱼᱤᱨᱟᱱᱤᱭᱟᱱ ᱯᱟᱹᱨᱥᱤᱠᱚ ᱨᱮᱱᱟᱜ ᱯᱮᱭᱟ ᱪᱟᱸᱜᱟ ᱛᱷᱚᱠ ᱫᱚ ᱤᱱᱫᱳᱼᱟᱨᱡᱚ, ᱤᱨᱟᱱᱤᱭᱟᱱ ᱟᱨ ᱱᱩᱨᱤᱥᱛᱟᱱᱤ ᱾ ᱯᱩᱱᱟᱜ ᱯᱷᱩᱨᱜᱟᱹᱞ ᱪᱟᱸᱜᱟ ᱛᱷᱚᱠ ᱫᱟᱨᱫᱤᱠ ᱞᱟᱦᱟ ᱨᱮ ᱛᱟᱦᱮᱱ ᱠᱟᱱᱟ, ᱢᱮᱱᱠᱷᱟᱱ ᱱᱟᱦᱟᱜ ᱫᱤᱱ ᱱᱚᱶᱟ ᱫᱚ ᱤᱱᱫᱳᱼᱟᱨᱡᱚ ᱪᱟᱸᱜᱟ ᱛᱷᱚᱠ ᱨᱮ ᱥᱮᱞᱮᱫ ᱢᱮᱱᱟᱜᱼᱟ ᱾

ᱯᱟᱹᱨᱥᱤ ᱠᱚ
ᱤᱱᱫᱳᱼᱤᱨᱟᱱᱤᱭᱟᱱ ᱯᱟᱹᱨᱥᱤᱠᱚ ᱯᱮᱭᱟ ᱜᱽᱨᱩᱯ ᱤᱫᱤ ᱠᱟᱛᱮᱡᱽ ᱵᱮᱱᱟᱣ ᱟᱠᱟᱱᱟ: 
 ᱤᱱᱫᱳᱼᱟᱨᱡᱚ ᱯᱟᱹᱨᱥᱤᱠᱚ
 ᱤᱨᱟᱱᱤᱭᱟᱱ/ᱤᱨᱟᱱᱤ
 ᱱᱩᱨᱤᱥᱛᱟᱱᱤ

ᱤᱱᱫᱳᱼᱤᱨᱟᱱᱤᱭᱟᱱ ᱯᱟᱹᱨᱥᱤᱠᱚ ᱡᱮᱜᱮᱛ ᱨᱮ ᱑᱕᱐ ᱠᱷᱚᱱ ᱦᱚᱸ ᱡᱟᱹᱥᱛᱤ ᱦᱚᱲ ᱠᱚ ᱨᱚᱲᱼᱟ ᱾ ᱥᱟᱱᱟᱢ ᱠᱷᱚᱱ ᱡᱟᱹᱥᱛᱤ ᱨᱚᱲᱼᱮᱫ ᱠᱟᱱ ᱯᱟᱹᱨᱥᱤ ᱠᱚ ᱤᱱᱫᱳᱼᱟᱨᱡᱚ ᱪᱟᱸᱜᱟ ᱛᱷᱚᱠ ᱨᱮ ᱢᱮᱱᱟᱜᱼᱟ : ᱦᱤᱱᱫᱤ-ᱩᱨᱫᱩ (~᱕᱙᱐ ᱢᱤᱞᱤᱭᱚᱱ) ᱴᱚᱴᱷᱟᱠᱤᱭᱟᱹ ᱵᱷᱳᱡᱽᱯᱩᱨᱤ (᱔᱐ ᱢᱤᱞᱤᱭᱚᱱ) ᱥᱮᱞᱮᱫ ᱠᱟᱛᱮᱡᱽ, ᱚᱵᱷᱚᱫᱤ (᱔᱐ ᱢᱤᱞᱤᱭᱚᱱ), ᱢᱚᱭᱛᱷᱤᱞᱤ (᱓᱕ ᱢᱤᱞᱤᱭᱚᱱ), ᱢᱟᱨᱣᱟᱲᱤ (᱓᱐ ᱢᱤᱞᱤᱭᱚᱱ), ᱨᱟᱡᱚᱥᱛᱷᱟᱱᱤ (᱒᱐ ᱢᱤᱞᱤᱭᱚᱱ), ᱪᱷᱚᱛᱤᱜᱚᱲᱤ (᱑᱘ ᱢᱤᱞᱤᱭᱚᱱ), ᱵᱟᱝᱞᱟ (᱒᱐᱕ ᱢᱤᱞᱤᱭᱚᱱ), ᱯᱚᱧᱡᱟᱵᱤ (᱑᱐᱐ ᱢᱤᱞᱤᱭᱚᱱ), ᱢᱟᱨᱟᱴᱷᱤ (᱗᱕ ᱢᱤᱞᱤᱭᱚᱱ), ᱜᱩᱡᱽᱨᱟᱴᱤ (᱕᱐ ᱢᱤᱞᱤᱭᱚᱱ), ᱳᱰᱤᱭᱟ (᱓᱕ ᱢᱤᱞᱤᱭᱚᱱ), ᱥᱤᱱᱫᱷᱤ (᱒᱕ ᱢᱤᱞᱤᱭᱚᱱ), ᱟᱥᱟᱢᱤᱥ (᱒᱔ ᱢᱤᱞᱤᱭᱚᱱ), ᱥᱤᱝᱦᱚᱞᱤ (᱑᱙ ᱢᱤᱞᱤᱭᱚᱱ), ᱱᱮᱯᱟᱞᱤ (᱑᱗ ᱢᱤᱞᱤᱭᱚᱱ), ᱵᱤᱥᱱᱩᱯᱨᱤᱭᱟ (᱑᱒ ᱢᱤᱞᱤᱭᱚᱱ) ᱟᱨ ᱨᱚᱝᱯᱩᱨᱤ (᱑᱕ ᱢᱤᱞᱤᱭᱚᱱ) ᱮᱢᱟᱱ ᱾ ᱤᱨᱟᱱᱤᱭᱟᱱ ᱯᱟᱹᱨᱥᱤᱠᱚ ᱪᱟᱸᱜᱟ ᱛᱷᱚᱠ ᱢᱩᱫ ᱨᱮ : ᱯᱷᱟᱨᱥᱤ (᱙᱐ ᱢᱤᱞᱤᱭᱚᱱ), ᱯᱟᱥᱛᱳ (ᱜᱚᱴᱟᱜᱩᱴᱤ ᱕᱐ ᱢᱤᱞᱤᱭᱚᱱ), ᱠᱩᱨᱫᱤᱥ (᱓᱕ ᱢᱤᱞᱤᱭᱚᱱ), ᱟᱨ ᱵᱟᱞᱩᱪᱤ (᱘ ᱢᱤᱞᱤᱭᱚᱱ) ᱾ ᱱᱚᱶᱟ ᱨᱮ ᱟᱨᱦᱚᱸ ᱟᱭᱢᱟ ᱦᱩᱰᱤᱝ ᱯᱟᱹᱨᱥᱤ ᱠᱚ ᱢᱮᱱᱟᱜᱼᱟ ᱾

ᱱᱟᱜᱟᱢ
ᱤᱱᱫᱳᱼᱤᱨᱟᱱᱤᱭᱟᱱ ᱯᱟᱹᱨᱥᱤᱠᱚ ᱨᱮᱱᱟᱜ ᱢᱤᱫ ᱢᱟᱬᱮ ᱯᱨᱳᱴᱳ-ᱯᱟᱹᱨᱥᱤ ᱫᱚ ᱯᱨᱳᱴᱳᱼᱤᱱᱫᱳᱼᱤᱨᱟᱱᱤᱭᱟᱱ ᱯᱟᱹᱨᱥᱤ ᱠᱟᱱᱟ, ᱡᱟᱦᱟ ᱫᱚ ᱵᱮᱱᱟᱣ ᱨᱩᱣᱟᱹᱨ ᱦᱩᱭ ᱟᱠᱟᱱᱟ ᱾

ᱥᱟᱱᱟᱢ ᱠᱷᱚᱱ ᱢᱟᱬᱮ ᱤᱱᱫᱳᱼᱤᱨᱟᱱᱤᱭᱟᱱ ᱯᱟᱹᱨᱥᱤ ᱨᱮᱱᱟᱜ ᱪᱤᱱᱦᱟᱹ ᱫᱚ ᱵᱳᱭᱫᱤᱠ ᱥᱚᱝᱠᱨᱤᱛ ᱨᱮ ᱢᱮᱱᱟᱜ ᱟᱠᱟᱫᱟ ᱾

ᱟᱨᱦᱚᱸ ᱧᱮᱞ ᱢᱮ

ᱵᱟᱨᱦᱮ ᱡᱚᱱᱚᱲ

 Swadesh lists of Indo-Iranian basic vocabulary words (from Wiktionary's Swadesh-list appendix)

ᱛᱷᱚᱠ: ᱯᱟᱹᱨᱥᱤ ᱜᱷᱟᱨᱚᱸᱡᱽ
ᱛᱷᱚᱠ: ᱤᱱᱫᱳᱼᱤᱣᱨᱳᱯᱤᱭᱟᱱ ᱯᱟᱹᱨᱥᱤ
ᱛᱷᱚᱠ: ᱯᱟᱹᱨᱥᱤ

ᱥᱟᱹᱠᱷᱭᱟᱹᱛ